Egmond - Verslaaf
© Kopiereg SAMROEk sit hier in jou huis met die view van Middle-Earth. Die wind verwaai 'n stilte wat nog duskant lakens lê. Jou oë se poele diep; trek my in net soos die ring. Jou soene sag en wilder as ek in jou arms lê. En ek weet weer vir 'n feit al my jare se jolyt is geen match met ons se more nie. Dis 'n deurmekaar geleentheid wat ek altyd sal onthou. Gister was jy 'n verleentheid, en nou's en verslaaf aan jou. Dis 'n liefde onbeskryflik groot. Kom na die Grey Havens op my boot. Jaloerse oë beloer - blind en doof is ek en jy. Die storms net leë wolke, al die sterre wil jou hê. Ek sit hier in jou huis met die view van Middle-Earth. Jou voetstappe kom nader - jy's die een wat ek wil hê.
UITGEREIK 17 OKTOBER 2009VERSLAAFVerslaaf was die vyfde digitale uitreiking vanaf die debuut album Ongevraagde "Hello". Dit was uitgereik as gratis digitale download op Wildhorse.Co.Za in Oktober 2009. Die besluit om nog 'n single na Mors uit te reik was weens die konstante aanvraag vir nog musiek van Egmond af. Verslaaf het wel reeds in Februarie 2009 op Channel 24 'n draai gemaak as 'n promosie single vir die debuut album met die byskrif "Fans of Modern Talking are going to go ga-ga over this Afrikaans synth-pop koeksissie off the heartbreaker's new CD, Ongevraagde 'Hello'." Kort na die sukses van die Gee Voor Jy Groet musiek video in vroeg 2010, is daar 'n plan uiteengesit vir 'n Verslaaf musiek video. Die doel was om tydens die opkomende musiek videos (wat beplan was vir sy debuut album) footage op te neem wat vir die Verslaaf video gebruik sou word. Die idee was om Verslaaf as die laaste van die beplande musiek videos uit te reik wat sou bestaan uit gedeeltes wat met al die vorige videos se temas sou spog. Die opnames het begin tydens die verfilming van die As Jy Wil musiek video in Maart 2010. Maar weens skedule probleme het die opnames vir die Verslaaf gedeeltes nie plaas gevind tydens die opvolg video Dis Elektries nie. Die reeds voltooide opnames was toe in die laai geplaas en "vergeet"!
Tydens die renaisance van Egmond se vorige enkelsnitte in 2010/2011 het Verslaaf agtergebly en was die enkelsnit nie weer beskikbaar gestel nie. Ten tyde van die album 1 Dosyn is Verslaaf weer besoek en is 'n 2015 remix daarvan ingesluit en uitgereik as single, terwyl die oorspronklike video materiaal daarna herwerk is en in Januarie 2016 uitgereik was. © 2017 by Egmond.